ไม่ได้มีการมีเพศสัมพันธ์อะไรเลย แต่วันนั้นตื่นมารู้สึกเจ็บก็เหนรอยแดงนูนกับรอยดำๆที่อวัยวะเพศครับ
สวัสดีค่ะ สอบถามการมีแผลที่บริเวณอวัยวะเพศเป็นรอยนูนดำๆบนพื้นแดงนั้น อาจจะเกิดจาก แผลการติดเชื้อแบคทีเรียบางชนิดเช่น แผลริมอ่อน แผลซิฟิลิซ แผลจากการติดเชื้อหนองใน หรือเป็นแผลจากการถลอกหรือเสียดสีจากภายนอกทำให้มีเยื่อบุอวัยวะเพศบางส่วนแหว่งไปและมีการอักเสบขึ้นมารอบๆ เป็นต้นโดยกลุ่มโรคติดต่อทางเพศสัมพันธ์นั้น อาจจะฟักตัวอยู่ในร่างกายได้นานพอสมควร กว่าจะแสดงอาการ อาจจะนานได้ถึงประมาณ 4-8 สัปดาห์ดังนั้นหากก่อนหน้านี้เคยมีเพศสัมพันธ์ไม่ป้องกัน หรือสัมผัสสารคัดหลั่งของผู้อื่นมาก่อน ควรไปพบแพทย์เพื่อตรวจคัดกรองโรคติดต่อทางเพศสัมพันธ์ และรับยาฆ่าเชื้ออย่างเหมาะสมต่อไปเบื้องต้นงดการทำกิจกรรมทางเพศทุกชนิด รับประทานยาแก้ปวดได้ ใช้น้ำเปล่าสะอาดล้างภายนอก ยังไม่เอายาอะไรมาทาเอง